Berlingske Tidende, 1831-06-02
J Løverdags fallerede Handelshuset Georg Batty med omtrent en Million Pd. Sterl.; det største Fallisement i lang Tid. Den Pluralitet for Reformen, som Ministeriet vil finde i det ny Underhuus, er saa stor, at man med fuld Føje kan kalde den frygtelig, i Særdeleshed da den næsten ganske bestaaer af Repræsentanter for Shirerne og for de Byer, i hvilke et betydeligt Antal af Jndvaanere ere i Besiddelse af Valgrettighed, medens Minoriteten næsten ene og allene bestaaer af Repræsentanterne for de Boroughs og Distrikter, der skulle miste enten begge Repræsentanter eller i det mindste een, eller i hvilke nogle faa privilegerede Vælgere, der for største Deelen drive Skakkerhandel med deres Valgret, herefter skulle dele denne med deres Medborgere. Tillige bør bemærkes, at de valgte Reformister næsten alle ere Mænd ei allene af Formue, men ogsaa af en agtet Charakteer, og altsaa ikke revolutionære Fusentaster, De have alle lovet, at understylle den af Ministrene foreslagne Parlamentsreforms Hovedpunkter; Meer forlangtes intetsteds af dem, og selv om deres Anskuelser af enkelte Bestemmelser har ikkun paa meget faa Steder været Spørgsmaal. Det er altsaa vist, at et Underhuus, saaledes valgt, vil stemme for Reformen, og ingenlunde tilstæde Ministeriet, i eet eneste Hovedpunkt at vige tilbage, eller - som Reformens Avindsmænd paastaae, at være Ministrenes Agt, - opsætte hiin Forholdsregels Udførelse indtil næste Aar. J Øvrigt vil dette Underhuus vorde ligesaa ivrigt for Constitutionens Overholdelse og ligesaa uafhængigt af sine Committenter, som nogetsomhelst ældre Parlament har været. Et saadant Underhuus, med saa mange nye Medlemmer og med et saa totalt Partieskifte, en et høist mærkeligt Phænomen. J det forrige Parlament var f.Ex. et Partie kaldet Country=Gentlemen, der med haardnakket Prædilection for alt Forældet, ikke kunde tilgive Hertugen af Wellingion, at han udvirkede Katholikernes Emancipation; dets Votering gjorde det mueligt for Whigpartiet, at styrte det Wellingtonske Ministerium, og ved at udvirke, at General Gascoynes, Forslag, der udgik fra det, blev antaget, gjorde det Parlamentets Opløsning sidste Gang uundgaaeligt. Af dette Partie, der en gav Borough=Repræsentanternes Opposition imod Reformen Væg og Eftertryk, og talte over 50 Medlemmer, komme neppe 8 indi det ny Parlament. Alle de øvrige have enten ikke vovet, atte at ansøge deres forrige Committeenter om disses Stemmer eller ere, endog i de Provindser, hvor de, formedelst personlig Chatakteer og store Eiendomme, havde den største Indflydelse, forkastede med Spot og Spec. Et nyt Syn vil og Bænkenes Besættelse yde, thi paa den høire Side, hvorfra Torverne næsten i et halvt Aarhundrede, to korte Perioder undtagne, have beherske Landet, ville nu de saa længe opponerende Whigs tage Sæde, med en Pluralitet, som Pitt neppe kunde tilvejebringe i hans Ministeriums herligste Dage, og ligeoverfor dem en Opposition af Toryer, ringe i Tal, ikke frygtelig ved Talenter og - hvad der er det Værste for dem, anførte af en Mand (Sir Robert Pecl), som alle ægte Torys af Hjertet have og foragte som en Apostat. - J Overhuset staaer det derimod bedre med det conservative Partie: Antal, Riigdom, og, med enkelte Undtagelser, Talent findes der deelt i et temmelig lige Forhold, ja, dersom Omstændighederne ikke virke Omvendelse, eller Regjeringen ikke med sin Jndflydelse paa Biskoperne, der er officio, som Pairer af Storbritannien, ere Medlemmer af Overhuset, paa den Deel af Adelen, der ligeledes er tilbøielig til at lempe sig efter dens Ønsker, og ved at udnævne nye Pairs, søger at erhverve sig forøget Styrke, saa vil Sandsynligviis Fleertallet i dette Huus virke mod den ministerielle Reformplan. Og Regjeringen synes virkelig at have besluttet at gjøre Brug af det sidstnævnte Middel, nye Pairers Udnævnelse; den har gjort Begyndelse med Monarchens ældste Søn, Oberst Fitzclarence. – J England ere Valgene, de i Pembrokespire undtagne, aldeles til Ende, og i det hele fredeligere end man kunde formode; dog skal en Mand være død af de Mishandlinger, han under Valgtumulten har lidt. - J Jrland, hvor Lidenskaberne stedse vorde heftigere, hvor religiøse og personlige Anskuelser uophørligen blande sig med Politik, gaaer det desto uroligere til, og i Grevskabet Clare, hvor Gjæringen allerede en Tidlang har været skrækkelig, er det nu kommet saa vidt, at Regjeringen har maattet indføre Standret. Dog synes dette ikkun at have Lidet at skaffe med Valgene; man kan antage, at omtrent 1/3 Deel af dem, der i Jrland valgtes til Medlemmer af det ny Parlament, ere Reformister. - Statspapirerne holde sig under alle disse Bevægelser meget fast; et Vidnesbyrd om, at man venter en fredelig Ende paa det Hele, og ikke frygter, at de tilsigtede Forandringer ville have skadelig Virkning paa Ligevægten i Staten.